de en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de nl da de de da da da da da da da nn da da da da da da da da nn nn da da da da da da da en nl da en da da sv da da fr en da de da da de fr da de nl da da da en da da da da da fr ceb en nl ceb fr de da da
Havekalender | Uge 50 | ISABELLAS
26.10.2021 - af: Redaktionen. Foto: Jes Buusmann.
Der er ikke mange tunge gøremål tilbage i haven for i år, så nu står den på hygge og forberedelse til højtid. Bliv inspireret til gøremål i haven lige her.
Naturens tryghed har sin grund i, at tiden slet ingen betydning har for den. - Søren Kierkegaard
Tilbage til oversigten: Isabellas’ havekalender.
INSPIRATION TIL GØREMÅL I HAVEN | UGE 50
Driv løgplanter i blomst
Pas på grådige dyr
Pynt haven op til jul
Bind en krans af havens gratis materialer
Driv løgplanter i blomst
Hyacinter og andre løgplanter kan drives i blomst til foråret. Grav løgene op, og sæt dem til drivning i gamle lerpotter enten i drivhuset eller et køligt og lyst sted indenfor. Hyacinter kan drives på glas med vand, der lige knap rører bunden af løget. Læg eventuelt et lille stykke trækul i vandet, så det ikke rådner, og dæk hyacintløgene med hætter, da de gerne vil have det mørkt. Det er vigtigt at drive løgene et køligt sted, ellers vil de blive ranglede og slet ikke danne blomster. Der går cirka otte til 10 uger, før løgplanterne er i blomst.
Driv hyacinter til smukke vinterdekorationer
Pas på grådige dyr
Harer og rådyr begynder at blive lidt for nærgående over for havens frugttræer, som har en sund og lækker bark samt knopper, de gerne vil gnave løs af. Får dyrene gnavet hele vejen rundt om stammen, vil træet dø, og anden form for gnav vil også svække træet. Kan du skaffe noget fåreuld eller kæmme din børste for hår, kan det med lidt held holde dyrene væk, hvis du hænger en tot op i hvert træ.
Pynt haven op til jul
Giv gæsterne en lys velkomst: Hæng guirlander af lyskæder i buske og træer, og stil masser af tændte lanterner ved indkørslen til dit hus. Du kan selv lave billige lanterner af bloklys i tomme, vaskede syltetøjsglas. Glasset forhindrer lyset i at blive blæst ud af vinden. Du kan også bruge drikkeglas, men de skal være så tykke, at flammens varme ikke flækker glasset.
Pynt haven op til jul - med gran, kogler og lys
Bind en krans af havens gratis materialer
Slå to fluer med et smæk: Beskær din buksbom nu, og bind grenene på en halmkrans med blomstertråd til en enkel og duftende julekrans. Har du ikke buksbom i haven, kan du i stedet beklæde kransen med mos, sådan som man gjorde med de første adventskranse, der dukkede op herhjemme for 100 år siden, da sønderjyderne importerede skikken fra Tyskland.
DIY: Bind en krans i flammende farver
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik